CELEX: 32017D0862
Language: mt
Date: 2017-05-17 00:00:00
Title: Deċiżjoni ta' Implimentazzjoni tal-Kummissjoni (UE) 2017/862 tas-17 ta' Mejju 2017 li tistabbilixxi l-kundizzjonijiet għas-saħħa tal-annimali u ċ-ċertifikazzjoni veterinarja għad-dħul mill-ġdid ta' żwiemel reġistrati għall-kompetizzjoni wara esportazzjoni temporanja lejn it-Turkmenistan, li temenda l-Anness I tad-Deċiżjoni 93/195/KEE fir-rigward tal-entrata tat-Turkmenistan u li temenda l-Anness I tad-Deċiżjoni 2004/211/KE fir-rigward tal-entrata tat-Turkmenistan fil-lista ta' pajjiżi terzi u partijiet minnhom minn fejn huma awtorizzati l-importazzjonijiet fl-Unjoni ta' ekwidi ħajjin u ta' semen, ova u embrijuni tal-ispeċi ekwina (notifikata bid-dokument C(2017) 3207) (Test b'rilevanza għaż-ŻEE. )

19.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 128/55
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2017/862
   tas-17 ta' Mejju 2017
   li tistabbilixxi l-kundizzjonijiet għas-saħħa tal-annimali u ċ-ċertifikazzjoni veterinarja għad-dħul mill-ġdid ta' żwiemel reġistrati għall-kompetizzjoni wara esportazzjoni temporanja lejn it-Turkmenistan, li temenda l-Anness I tad-Deċiżjoni 93/195/KEE fir-rigward tal-entrata tat-Turkmenistan u li temenda l-Anness I tad-Deċiżjoni 2004/211/KE fir-rigward tal-entrata tat-Turkmenistan fil-lista ta' pajjiżi terzi u partijiet minnhom minn fejn huma awtorizzati l-importazzjonijiet fl-Unjoni ta' ekwidi ħajjin u ta' semen, ova u embrijuni tal-ispeċi ekwina
   
      
         (notifikata bid-dokument C(2017) 3207)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2009/156/KE tat-30 ta' Novembru 2009 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta' ekwidi (1), u b'mod partikolari l-Artikolu 12(1) u (4), l-Artikolu 16(2) u l-punti (a) u (b) tal-Artikolu 19 tagħha,
   Billi:
   
               (1)
            
            
               Id-Direttiva 2009/156/KE tistabbilixxi l-kundizzjonijiet tas-saħħa tal-annimali għall-importazzjoni tal-ekwidi ħajjin fl-Unjoni. Hija tipprevedi li l-importazzjonijiet ta' ekwidi fl-Unjoni jiġu awtorizzati biss minn pajjiżi terzi li jissodisfaw ċerti rekwiżiti dwar is-saħħa tal-annimali.
            
         
               (2)
            
            
               L-Anness I tad-Deċiżjoni tal-Kummissjoni 93/195/KEE (2) jistipula listi ta' pajjiżi terzi assenjati lill-gruppi sanitarji A u E. L-Anness VII ta' dik id-Deċiżjoni jinkludi, fost l-oħrajn, mudell ta' ċertifikat tas-saħħa li għandu jintuża għad-dħul mill-ġdid taż-żwiemel reġistrati wara esportazzjoni temporanja għal inqas minn 60 ġurnata, biex jipparteċipaw fl-avvenimenti ekwestri tal-Asian Games u l-Endurance World Cup.
            
         
               (3)
            
            
               L-avvenimenti ekwestri tal-Asian Indoor and Martial Arts Games tal-2017, se jsiru f'Ashgabat, it-Turkmenistan, mis-17 sas-27 ta' Settembru 2017, taħt l-awspiċji tal-Fédération Equestre Internationale.
            
         
               (4)
            
            
               Sabiex jiġi awtorizzat id-dħul mill-ġdid fl-Unjoni taż-żwiemel reġistrati għall-kompetizzjoni wara esportazzjoni temporanja bl-għan li jieħdu sehem fl-Asian Indoor and Martial Arts Games, u sabiex jiġi provdut mudell ta' ċertifikat tas-saħħa li jakkumpanja lil dawn iż-żwiemel reġistrati, huwa meħtieġ li t-Turkmenistan jiġi inkluż fil-grupp sanitarju xieraq fl-Anness I ta' dik id-Deċiżjoni u li jiġi stabbilit li dawk iż-żwiemel jistgħu biss jidħlu mill-ġdid fl-Unjoni jekk ikunu akkumpanjati b'ċertifikat tas-saħħa skont il-mudell stipulat fl-Anness VII tad-Deċiżjoni 93/195/KEE.
            
         
               (5)
            
            
               Għalhekk, id-Deċiżjoni 93/195/KEE jenħtieġ li tiġi emendata skont dan.
            
         
               (6)
            
            
               L-Anness I tad-Deċiżjoni tal-Kummissjoni 2004/211/KE (3) jistabbilixxi lista ta' pajjiżi terzi, jew ta' partijiet minnhom fejn tapplika r-reġjonalizzazzjoni, li minnhom l-Istati Membri jawtorizzaw l-importazzjoni ta' ekwidi u ta' semen, ova u embrijuni tagħhom, u jindika l-kundizzjonijiet l-oħra li huma applikabbli għal dawn l-importazzjonijiet.
            
         
               (7)
            
            
               Sabiex jospitaw l-avvenimenti ekwestri tal-Asian Indoor and Martial Arts Games tal-2017, l-awtoritajiet kompetenti tat-Turkmenistan talbu li għal perjodu limitat ta' żmien, parti mit-territorju ta' dak il-pajjiż, li jinsab fin-nofsinhar tar-Reġjun ta' Akhal, tiġi rikonoxxuta bħala żona ħielsa mill-mard tal-ekwini.
            
         
               (8)
            
            
               Fi Frar 2017, is-servizzi tal-Kummissjoni pparteċipaw f'missjoni fit-Turkmenistan, li twettqet mill-Organizzazzjoni Dinjija għas-Saħħa tal-Annimali (OIE), sabiex jgħinu lil dak il-pajjiż fil-finalizzazzjoni tal-istabbiliment taż-żona ħielsa mill-mard tal-ekwini, li tikkonsisti f'żona ċentrali inkorporata f'żona ta' sorveljanza.
            
         
               (9)
            
            
               L-awtoritajiet kompetenti tat-Turkmenistan ipprovdew għadd ta' garanziji, b'mod partikolari fir-rigward tan-notifikabilità tal-mard elenkat fl-Anness I tad-Direttiva 2009/156/KE f'pajjiżhom, u l-impenn li jikkonformaw b'mod sħiħ mal-Artikolu 12(2)(f) ta' dik id-Direttiva fir-rigward tan-notifika ta' mard immedjata lill-Kummissjoni u lill-Istati Membri.
            
         
               (10)
            
            
               Il-marda Afrikana taż-żwiemel, l-enċefalomjelite ekwina tal-Venezwela u l-istomatite vexxikulari qatt ma seħħew fit-Turkmenistan; L-aħħar każ ta' durina rrapportat lill-OIE seħħ fl-2010. Kif meħtieġ mill-OIE sabiex pajjiż jitlob status ta' ħelsien minn dik il-marda, minn tal-inqas dawn l-aħħar tliet snin ma ġie rrapportat l-ebda każ ta' glanders.
            
         
               (11)
            
            
               It-Turkmenistan wettaq stħarriġ seroloġiku komprensiv fuq il-popolazzjoni ekwina fil-pajjiż u b'mod partikolari fiż-żona ta' sorveljanza taż-żona ħielsa mill-mard tal-ekwini, li kellu riżultati negattivi għall-każijiet kollha għall-marda Afrikana taż-żwiemel, il-glanders u d-durina. Għall-perjodu ta' sitt xhur, li jibda formalment fil-15 ta' Marzu 2017, iż-żona ċentrali se tibqa' ħielsa mill-mard tal-ekwini sakemm iż-żwiemel parteċipanti jiġu introdotti skont il-protokoll ta' kwarantina miftiehem.
            
         
               (12)
            
            
               Sabiex jiżguraw il-ħarsien sostenibbli tal-istatus tas-saħħa tal-popolazzjoni ekwina fiż-żona ħielsa mill-mard tal-ekwini, l-awtoritajiet tat-Turkmenistan ntrabtu biex iħaddmu faċilità tal-kwarantina ġdida mwaqqfa eżatt ħdejn iż-żona ħielsa mill-mard tal-ekwini, biex tikkontrolla d-dħul ta' ekwidi minn stabbilimenti f'partijiet oħra tat-Turkmenistan jew minn ċerti pajjiżi terzi mhux elenkati fl-Anness I tad-Deċiżjoni 2004/211/KE. Matul din il-kwarantina ta' qabel id-dħul, l-annimali jkunu soġġetti għat-testijiet tas-saħħa tal-annimali f'konformità mal-kundizzjonijiet tal-importazzjoni tal-Unjoni.
            
         
               (13)
            
            
               Wara li ġew meqjusa r-riżultati sodisfaċenti rapportati mill-missjoni msemmija hawn fuq, flimkien mal-informazzjoni u l-garanziji pprovduti mit-Turkmenistan, jenħtieġ li t-Turkmenistan jiġi inkluż fil-lista tal-pajjiżi terzi stipulata fl-Anness I tad-Deċiżjoni 2004/211/KE għad-dħul mill-ġdid ta' żwiemel reġistrati matul il-perjodu tal-10 ta' Settembru u l-10 ta' Ottubru 2017. Fl-istess ħin, jenħtieġ li t-Turkmenistan jiġi reġjonalizzat għal ċertu mard tal-ekwini. Mil-lat epidemjoloġiku, jenħtieġ li ż-żona ħielsa mill-mard tal-ekwini fit-Turkmenistan tiġi assenjata lill-grupp sanitarju B fil-lista fl-Anness I tad-Deċiżjoni 2004/211/KE.
            
         
               (14)
            
            
               Għalhekk, id-Deċiżjoni 2004/211/KE jenħtieġ li tiġi emendata skont dan.
            
         
               (15)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Istati Membri għandhom jawtorizzaw id-dħul mill-ġdid taż-żwiemel reġistrati għall-kompetizzjoni wara esportazzjoni temporanja f'dik il-parti tat-territorju tat-Turkmenistan reġjonalizzata għall-parteċipazzjoni tal-Asian Indoor and Martial Arts Games tal-2017 f'Ashgabat, jekk ikunu akkumpanjati minn ċertifikat tas-saħħa skont il-mudell ta' ċertifikat tas-saħħa stipulat fl-Anness VII tad-Deċiżjoni 93/195/KEE, kompletat kif xieraq fil-perjodu taż-żmien indikat fl-Anness I tad-Deċiżjoni 2004/211/KE.
   Artikolu 2
   L-Anness I tad-Deċiżjoni 93/195/KEE huwa emendat skont l-Anness I ta' din id-Deċiżjoni.
   Artikolu 3
   L-Anness I tad-Deċiżjoni 2004/211/KE huwa emendat skont l-Anness II ta' din id-Deċiżjoni.
   Artikolu 4
   Din id-Deċiżjoni hija indirizzata lill-Istati Membri.
   Għandha tapplika sal-31 ta' Ottubru 2017.
   
      Magħmul fi Brussell, is-17 ta' Mejju 2017.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 192, 23.7.2010, p. 1.
   
      (2)  Id-Deċiżjoni tal-Kummissjoni 93/195/KEE tat-2 ta' Frar 1993 dwar is-saħħa tal-annimali u l-kundizzjonijiet tagħhom u ċ-ċertifikazzjoni veterinarja tagħhom għad-dħul mill-ġdid ta' żwiemel reġistrati għat-tiġrija, kompetizzjoni u okkażjonijiet kulturali wara esportazzjoni temporanja (ĠU L 86, 6.4.1993, p. 1).
   
      (3)  Id-Deċiżjoni tal-Kummissjoni 2004/211/KE tas-6 ta' Jannar 2004 li tistabbilixxi l-lista ta' pajjiżi terzi u ta' partijiet mit-territorju tagħhom li minnhom l-Istati Membri jawtorizzaw l-importazzjoni ta' equidae ħajjin u ta' semen, ova u embrijuni tal-ispeċi ekwina, u li temenda d-Deċiżjonijiet 93/195/KEE u 94/63/KE (ĠU L 73, 11.3.2004, p. 1).
   
      ANNESS I
      L-Anness I tad-Deċiżjoni 93/195/KEE huwa emendat kif ġej:
      
                  (1)
               
               
                  Il-lista tal-pajjiżi terzi fil-Grupp Sanitarju B hija sostitwita b'din li ġejja:
                  “L-Awstralja (AU), il-Belarussja (BY), il-Kroazja (HR), il-Montenegro (ME), dik li kienet Repubblika Jugoslava tal-Maċedonja (2) (MK), New Zealand (NZ), is-Serbja (RS), ir-Russja (3) (RU), it-Turkmenistan (3) (5) (TM), l-Ukrajna (UA).”;
               
            
                  (2)
               
               
                  In-nota ta' qiegħ il-paġna 3 tinbidel b'dan li ġej:
                  
                              “(3)
                           
                           
                              Parti mill-pajjiż terz jew territorju f'konformità mal-Artikolu 13(2)(a) tad-Direttiva 2009/156/KE kif indikat fil-kolonni 3 u 4 tat-tabella fl-Anness I tad-Deċiżjoni 2004/211/KE.”;
                           
                        
            
                  (3)
               
               
                  Tiżdied in-nota f'qiegħ il-paġna 5 li ġejja:
                  
                              “(5)
                           
                           
                              Għall-perjodu indikat fil-kolonna 15 tat-tabella fl-Anness I tad-Deċiżjoni 2004/211/KE.”.
                           
                        
            
         ANNESS II
         L-Anness I tad-Deċiżjoni 2004/211/KE huwa emendat kif ġej:
         
                     (1)
                  
                  
                     Fit-tabella, tiddaħħal l-entrata li ġejja għat-Turkmenistan, fl-ordni alfabetika tal-Kodiċi ISO, bejn l-entrati għat-Tajlandja u t-Tuneżija:
                     
                                 “TM
                              
                              
                                 It-Turkmenistan
                              
                              
                                 TM-0
                              
                              
                                 Il-pajjiż kollu
                              
                              
                                  
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 Valida mill-10 ta' Settembru sal-10 ta' Ottubru 2017”
                              
                           
                                 TM-1
                              
                              
                                 Iż-żona ta' Ashgabat ħielsa mill-mard tal-ekwini (ara l-Kaxxa 8 għad-dettalji)
                              
                              
                                 B
                              
                              
                                 —
                              
                              
                                 X
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                           
               
                     (2)
                  
                  
                     Tiżdied il-Kaxxa 8 li ġejja:
                     
                                 “Kaxxa 8
                              
                              
                                  
                              
                           
                                 TM
                              
                              
                                 It-Turkmenistan
                              
                              
                                 TM-1
                              
                              
                                 Iż-Żona ta' Ashgabat Ħielsa mill-Mard tal-Ekwini (EDFZ) tikkonsisti minn:
                                 
                                             (1)
                                          
                                          
                                             iż-żona ċentrali stabbilita fi 37.925300 N, 58.438068 E, fi Lvant ta' salib it-toroq tal-awtostrada M37 u t-Triq Kuliyev li tagħti għat-Tramuntana, u l-kanal tal-ilma ħelu (il-Kanal Garagum) lejn it-Tramuntana u l-ferrovija lejn in-Nofsinhar;
                                          
                                       
                                             (2)
                                          
                                          
                                             iż-żona ta' sorveljanza minn 30 sa 50 km 'l isfel mill-kanal tal-ilma mormi fit-Tramuntana sal-fruntiera tal-istat mal-Iran, u wiesgħa 110 km mid-distrett ta' Anew, fi Lvant ta' Ashgabat, sad-distrett ta' Baharden, fil-Punent ta' Ashgabat, inkluż l-ajruport internazzjonali viċin iż-żona ċentrali.”